text: Assaig/Pròleg primera edició - Escola Finaly
  Assaig/Pròleg primera edició
  La revisió el 22:12, 19 maig 2008 per Miquel (discussió | contribucions) (Pàgina nova, amb el contingut: «__NOTOC__ {{Nav-top|Assaig|Índex|/Contraportada|/Pròleg segona edició}} {{T|Pròleg primera edició|2}} Aquest assaig està dirigit especialment a tots aqu...».)
  Pròleg primera edició
  Aquest assaig està dirigit especialment a tots aquells investigadors socials que cerquen vies analítiques alternatives en l'estudi de l'actual panorama nacional i internacional.
  En tant que assaig, resumeix densament, potser fins i tot excessivament, tot un conjunt de propostes en diferents àmbits de la vida econòmica, política i social. No és doncs ni un llibre de divulgació, ni un tractat complet. Es tracta simplement d'una exposició mínimament tècnica i sistemàtica, escrita per a recollir crítiques i col·laboracions. La reflexió que proposem suscita múltiples interrogants, tant des del punt de vista de la teoria com del de la seva aplicació pràctica en la vida política, social, nacional, individual, econòmica, ecològica... És precisament la recerca de la formulació d'aquests interrogants, i la possible col·laboració d'especialistes individuals i col·lectius, un dels objectius d'aquest assaig.
  El Centre d'Estudis Joan Bardina porta molts anys analitzant —amb molt pocs mitjans— els fenòmens socials més evidents i més preocupants, i cercant propostes concretes que, dins d'un nou marc de referència, puguin ésser viables, sense necessitat de canvis socials discontinus.
  Us agrairem tots els suggeriments i totes les crítiques que ens vulgueu adreçar; el nostre agraïment serà més gran com més objectivament severa serà la crítica.